На основу чл. 56. и 66. став 7. Закона о локалној самоуправи („Службени гласник РС“, број 129/2007, 83/2014 – други закон, 101/2016 – други закон и 47/2018), чл. 50, 95, 102. и 103. Закона о запосленима у аутономним покрајинама и јединицама локалне самоуправе („Службени гласник РС“, број 21/2016, 113/2017, 113/2017- I - други закон и 95/2018), чл. 66. и 67. Статута Града Ниша („Службени лист Града Ниша“, број 88/2008, 143/2016 и 18/2019), чл. 19. и 77. Одлуке о организацији Градских управа Града Ниша („Службени лист града Ниша", бр. 114/2020), члана 94. Пословника о раду Градског већа Града Ниша („Службени лист Града Ниша“, број 1/2013, 95/2016, 98/2016, 124/2016, 144/2016 и 117/2020) и Правилника о организацији и систематизацији радних места у Градској управи за органе Града и грађанска стања, Градској управи за финансије, Градској управи за грађевинарство, Градској управи за комуналне делатности и инспекцијске послове, Градској управи за друштвене делатности, Градској управи за имовину и одрживи развој, Канцеларији за локални економски развој, Правобранилаштву Града Ниша, Канцеларији заштитника грађана, Буџетској инспекцији Града Ниша и Служби за интерну ревизију органа и служби Града Ниша, број 306-1/2021-03 од 22.03.2021. године и број 766-6/2021-03 од 01.07.2021. године,

**ГРАДСКО ВЕЋЕ ГРАДА НИША**

Ниш, ул. 7.Јули бр. 2

РАСПИСУЈЕ И ОГЛАШАВА

**ЈАВНИ КОНКУРС ЗА ПОПУЊАВАЊЕ ПОЛОЖАЈА**

**НАЧЕЛНИКА ГРАДСКЕ УПРАВЕ ЗА ОРГАНЕ ГРАДА И ГРАЂАНСКА СТАЊА**

на пет година

**I Орган у коме се положај попуњава:**

Градска управа за органе Града и грађанска стања

**II Положај који се попуњава:**

Начелник Градске управе за органе Града и грађанска стања - положај у I групи

**III Опис послова из Правилника о организацији и систематизацији радних места у Градској управи за органе Града и грађанска стања, Градској управи за финансије, Градској управи за грађевинарство, Градској управи за комуналне делатности и инспекцијске послове, Градској управи за друштвене делатности, Градској управи за имовину и одрживи развој, Канцеларији за локални економски развој, Правобранилаштву Града Ниша, Канцеларији заштитника грађана, Буџетској инспекцији Града Ниша и Служби за интерну ревизију органа и служби Града Ниша, број 306-1/2021-03 од 22.03.2021. године и број 766-6/2021-03 од 01.07.2021. године:**

Руководи радом Управе; планира, усмерава и надзире рад Управе; усклађује рад унутрашњих организационих јединица Управе и обезбеђује њено функционисање; обавља најсложеније послове који захтевају висок степен стручности и искуства у процесу спровођења системских закона и организационих промена; предузима мере у циљу унапређивања организације и метода рада и остваривање сарадње унутрашњих организационих јединица у оквиру органа, служби и посебних организација, прати и предузима мере које се односе на развој људских ресурса; организује и координира рад на развоју е-управе, одлучује о правима, обавезама и дужностима из радних односа службеника и намештеника, стара се о обезбеђивању материјалних и других услова за ефикасан рад Управе.

**IV Услови за кандидата:**

* да је пунолетан држављанин Републике Србије;
* да није правноснажно осуђиван на безусловну казну затвора од најмање шест месеци;
* да раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;
* да има стечено високо образовање из научне области правне науке, на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;
* да има најмање пет година радног искуства у струци;
* да има положен државни стручни испит.

**V Пријава на конкурс садржи: име и презиме кандидата, датум и место рођења, адресу становања, број телефона, e-mail адресу, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на конкурс и одговорности на тим пословима, податке о стручном усавршавању и податке о посебним областима знања.**

**Пријава на конкурс мора бити својеручно потписана.**

**Уз пријаву на јавни конкурс кандидат подноси следећу документацију:**

* извод из матичне књиге рођених;
* уверењe о држављанству;
* диплома о стручној спреми;
* исправе којима се доказује радно искуство у струци од најмање 5 (пет) година (потврде, решења и други акти из којих се види на којим пословима, са којом стручном спремом и у ком периоду је стечено радно искуство);
* уверење Министарства унутрашњих послова - Полицијске управе да није правноснажно осуђиван на безусловну казну затвора од најмање шест месеци (**издато након објављивања овог конкурса**);
* уверење о положеном државном стручном испиту (лица са положеним правосудним испитом уместо уверења о положеном државном стручном испиту достављају уверење о положеном правосудном испиту; лица са положеним стручним испитом за запослене у државним органима, уместо уверења о положеном државном стручном испиту достављају уверење о положеном стручном испиту за запослене у државним органима);
* исправе којима се доказује да раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа (кандидат је дужан да достави исправе којима се доказује да му раније није престајао радни однос у државном органу, односно органу аутономне покрајине или јединице локалне самоуправе уколикo је био у радном односу у неком од наведених органа: потврде/уверења, решења, споразуми о презимању запосленог).

**Сви докази прилажу се у оригиналу или у овереној фотокопији.**

Одредбом члана 9. и члана 103. Закона о општем управном поступку („Службени гласник РС“, бр. 18/2016 и 95/2018 – аутентично тумачење) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

Документи о чињеницама о којима се води службена евиденција су: уверење о држављанству; извод из матичне књиге рођених; уверење о положеном државном стручном испиту за рад у државним органима, односно уверење о положеном правосудном испиту.

Потребно је да учесник конкурса, уз напред наведене доказе, достави изјаву којом се опредељује за једну од могућности, да орган прибави податке о којима се води службена евиденција или да ће то кандитат учинити сам.

Образац изјаве доступан је на сајту Града Ниша и објављен је уз Јавни конкурс за попуњавање положаја начелника Градске управе за органе Града и грађанска стања.

**VI У изборном поступку, Конкурсна комисија врши проверу и оцењивање:**

1. Стручне оспособљености за рад на положају начелника Градске управе за органе Града и грађанска стања – увидом у податке из пријаве на јавни конкурс и приложених доказа уз пријаву и усмено, путем разговора;
2. Знање из области система локалне самоуправе и то познавања:

* Закона о локалној самоуправи („Службени гласник РС“, број 129/2007, 83/2014 – други закон, 101/2016 – други закон и 47/2018),
* Закона о запосленима у аутономним покрајинама и јединицама локалне самоуправе („Службени гласник РС", бр. 21/2016, 113/2017, 113/2017-I- други закон, 95/2018, 86/19-др. закон и 157/20 – др. закон), и
* Статута Града Ниша („Службени лист Града Ниша“, број 88/2008, 143/2016 и 18/2019) – усмено путем разговорa.

1. Вештина комуникације, усмено, путем разговора.

**VII Објављивање јавног конкурса:** Јавни конкурс за попуњавање положаја начелника Градске управе за органе Града и грађанска стања објављује се на интернет презентацији Града Ниша http://www.ni.rs/konkursi/

Обавештење о јавном конкурсу, са адресом интернет презентације Града Ниша на којој је јавни конкурс објављен, објављује се у дневним новинама НДН „Српски телеграф“, које се дистрибуирају за целу територију Републике Србије.

**VIII Рок за подношење пријаве на конкурс:** Рок за подношење пријаве на конкурс је 15 дана од дана оглашавања обавештења о јавном конкурсу у дневним новинама НДН „Српски телеграф“.

Неблаговремене, недопуштене, неразумљиве или непотпуне пријаве кандидата и пријаве уз које кандидати нису приложили све потребне доказе, конкурсна комисија одбацује закључком против кога се може изјавити жалба жалбеној комисији у року од осам дана од дана пријема закључка.

Жалба кандидата не задржава извршење закључка.

Кандидат који конкурише на више од једног конкурса подноси појединачне пријаве на сваки конкурс, и у пријавама наводи уз коју пријаву је приложио тражена документа.

**IX Адреса на коју се подносе пријаве на конкурс:** Пријаве и доказе о испуњавању услова конкурса кандидат може доставити лично или препорученом пошиљком: Градском већу Града Ниша, (преко Градске управе за органе Града и грађанска стања, Ниш, ул. Николе Пашића број 24, Градски услужни центар, шалтер број 15), са назнаком: „Пријава на Јавни конкурс за попуњавање положаја начелника Градске управе за органе Града и грађанска стања“.

**X Лице задужено за давање обавештења о јавном конкурсу:** Биљана Милојковић, ул. Николе Пашића број 24, Канцеларија бр. 38, у периоду од 11-13 часова, Градска управа за органе Града и грађанска стања, тел. 018/504-484.

**XI Изборни поступак:**

Конкурсна комисија ће, о месту, дану и времену када ће се обавити провера знања и вештина руковођења, обавестити учеснике конкурса, чије су пријаве благовремене и потпуне, уз које су приложени сви потребни докази и који испуњавају услове за рад на положају начелника Градске управе за органе Града и грађанска стања.

Сви изрази, појмови, именице, придеви и глаголи у овом огласу који су употребљени у мушком роду, односе се без дискриминације и на особе женског пола.

Број: 796-1/1/2021-03

У Нишу, 07.07.2021. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**